
REJA 
1. Zamonaviy tahdidlar va ularning turlari.
1. Odam savdosi, mehnat migratsiyasi va uning oqibatlari, narkotrafik, toksikomaniya, ichkilikbozlik va giyohvandlik, ularning oqibatlari.
1. Yomon odatlarga nisbatan psixoemotsional qat’iylik, shaxs irodasini shakllantirish.
1. Umumiy oʻrta ta’lim maktabining xotin-qizlar qoʻmitasi boshlangʻich tashkiloti faoliyati, xususan, qizlar oʻrtasida ma’naviy-axloqiy tarbiya ishlarini zamonaviy talablar asosida tashkil etish.
1. “Eng faol oʻquvchi”, “Eng faol sinf”, “Orasta qizlar” koʻrik-tanlovlarni tashkil etish. 

GLOSSARIY
Boshqaruv obyekti — boshqaruv subyekti tomonidan boshqaruvchi ta’sirlarni qabul qiluvchi idora. U impulslar (boshqaruv buyuruqlari)ni oladi, ularga muvofiq harakat qiladi. Xodim mehnat jamoasi, tovarlar, resurslar, hujjatlar va h.k. boshqaruv obyekti sifatida boladi. 
Boshqaruv subyekti — boshqaruv tizimining boshqaruv obyektiga ta’sir kolsatish manbayi bolgan boʻg ln i yoki qismi. Boshqaruv subyekti sifatida firmaning bolim lari va xizmatlari majmuasini yoki alohida bolinma, yakka shaxs va boshqalarni kolib chiqish mumkin. Boshqaruv subyektini ajratish boshqariladigan ijtimoiy-iqtisodiy tizimning kolami va undagi boshqaruv tizimini ta’riflovchi aloqalar bilan cheklangandir. 
Boshqaruv tamoyillari — boshqaruv subyektlari aniq obyektlarni boshqarish jarayonida amal qilishlari lozim bolgan obyektiv qonunlardan kelib chiquvchi asosiy qoidalar. 
Boshqaruv tizimi — 1. Odamlarni birgalikdagi faoliyatini muvofiqlashtirish uchun zarur harakatlar yiglndisi. 2. Boshqaruvni amalga oshiruvchi boʻgʻinlar va ular oltasidagi aloqalarning yiglndisi. 
Boshqaruv usuli — rahbar tomonidan foydalanadigan vazifalarni hal qilishning eng xarakterli va barqaror usullari yiglndisi, uning qoli ostidagilarga nisbatan odati. 
Tashkilotlarni strategik boshqarish — inson salohiyatiga suyanuvchi, ishlab chiqarish faoliyatini iste’molchilar solovlariga qaratuvchi, tashkilotda atrofdagilar tomonidan qarshiliklarga javob qaytaruvchi va raqobat afzalliklariga erishishga imkon beruvchi epchillik bilan tartibga solishlar va oʻz vaqtidagi oʻzgarishlarni amalga oshiruvchi boshqaruv bolib, u tashkilotni uzoq yillar faoliyat kolsatishi va istiqbolda maqsadlariga erishishga imkon beradi. 
Boshqaruv usullari — boshqaruvchi tizimcha — boshqaruv subyektini boshqariluvchi tizimcha — boshqaruv obyektiga qoʻyilgan maqsadlarga erishish uchun ta’sir kolsatish usullaridir. Boshqaruv usullarini ijtimoy ishlab chiqarishga xos bolgan obyektiv qonunlar asosida, birgalikdagi mehnat jarayonida vujudga keladigan munosabatlarning oʻziga xosligini hisobga olish bilan tasniflash katta ahamiyatga egadir. Ushbu alomat boʻyicha ma’muriy, iqtisodiy va ijtimoiy-psixologik usullar ajratiladi. 
Nazorat — menejmentning dasturlar, rejalar vazifalar, boshqaruv qarorlari bajarilishini ta’minlash boʻyicha vazifasi. U oʻz ichiga boshqaruv obyektidagi jarayonlarning borishi orqasidan kuzatish, nazorat qilinayotgan parametrni berilgan dastur bilan solishtirish, dasturdan chetga chiqishlar, ularning sabablari va xarakterini aniqlashni oladi. Boshqarilayotgan obyektda sodir bolayotgan jarayonlar nazoratning obyekti boladi. 
Nazoratning ikkita asosiy shakllari mavjud — faol va passiv. Passivi qandaydir jarayonni yanunlanishi boʻyicha diskretli amalga oshiriladi, faoliyatda butun jarayon davomida boshqarilayotgan obyektga ta’sir kolsatiladi, bu chetga chiqishlarni bartaraf etish va jahl bilan ta’sir kolsatishni o ln in i qoplashga imkon beradi. 
    Nizo (janjal) — ikkita yoki koʻproq tomonlar, ya’ni aniq shaxslar yoki guruhlar oltasidagi ziddiyat bolib, bunda har bir tomon oʻzining nuqtayi nazari yoki maqsadi qabul qilinishiga harakat qiladi va boshqa tomonni shunday qilishiga xalaqit beradi.
Xodimlarni boshqarish — insoniy tashkil qiluvchilarga xodimlar imkoniyatlari va tashkilot maqsadlari, strategiyasi, rivojlanish sharoitlarini muvofiqlikka keltirishga yoʻnaltirilgan maqsadga qaratilgan ta’sir. 
Xodimlarni tanlab olish — boʻsh lavozimlarga nomzodlarni baholash.  Oʻz ichiga quyidagi bosqichlarni oladi: dastlabki suhbatlashish, anketa ma’lumotlarini tahlil qilish; nomzod haqida ma’lumotlarni toʻplash; tekshiruvchi sinovlar, test olkazish, tibbiy koʻrikdan olkazish; asosiy suhbat; ekspertlar xulosasini tayyorlash. 
Yumshoq tizimlar — tizimlarda insoniy omil gorizontal tuzilmalarning oʻzini juftlik deb ataluvchi resurslarni olib yuruvchi munosabatlari uzluksiz oʻzgarib turuvchi kompozitsiyalari asosida vaqtincha oʻzini oʻzi tashkil qiluvchi orqali namoyon boladi. 
Yakka hukmronlik — boshqaruvni tashkil etish shakli bolib, unda muassasa yoki tashkilot (uning tarkibiy bolinmasi) boshqaruv idorasining boshida oʻzining huquqiy doirasida yuridik majburiy qarorlarni qabul qilish vakolatiga ega bitta shaxs turadi. Yakkahukmronlik qarorlarni operativ qabul qilish imkoniyatini yaratadi, ushbu idora, tashkilot, muassasadagi ishlarning umumiy holatiga shaxsiy javobgarlikni oshiradi. 

 			Yosh avlodning har tomonlama yetuk, bilimli, yuksak ma’naviyatli, barkamol,vatanparvar shaxslar boʻlib etishishini ta’minlash yoʻlida amalga oshirilayotgan ulkan bunyodkorlik ishlarining eng asosiy boʻgʻini sifatida pedagog xodimlarning yuqori ilmiy metodik bilimlarga, yuksak mahoratga ega boʻlishi hal qiluvchi ahamiyatga egadir.
Oʻzbekiston Respublikasi Prezidenti Farmoni bilan qabul qilingan “2017-2021 yillarda Oʻzbekiston Respublikasini rivojlantirishning beshta ustuvor yoʻnalishi boʻyicha Harakatlar strategiyasi”da hamda 2017-2018 yilda qabul qilgan boshqa farmon va qarorlarida, jumladan 2018 yil 5 sentyabrdagi Oʻzbekiston Respublikasi Prezidentining 2018 yil 14 avgustdagi “Yoshlarni ma’naviy-axloqiy va jismoniy barkamol etib tarbiyalash, ularga ta’lim-tarbiya berish tizimini sifat jihatidan yangi bosqichga koʻtarish chora-tadbirlari toʻgʻrisida”gi PQ-3907-son, 2018 yil 5 sentyabrdagi ‘Xalq ta’limi boshqaruv tizimini takomillashtirish boʻyicha qoʻshimcha. chora-tadbirlar toʻgʻrisida’gi PF-5538-son Farmoni va PQ-3931-sonli qarorlarida umumiy oʻrta ta’lim tizimini tubdan isloh qilish, ta’lim muassasini ilmiy-metodik jihatdan samarali boshqarish va ta’lim- tarbiya sifatini koʻtarishda oʻqituvchilarning pedagogik faoliyatini toʻgʻri tashkil etish, ularga pelagogik shart-sharoitlar yaratishda rahbarning kasbiy tayyorgarligidagi kamchiliklarni bartaraf etish boʻyicha asosiy ustuvor vazifalar belgilab berildi.
Ushbu maqsadning hamda belgilangan vazifalarning ijobiy yoʻnalish kashf etishi, mamlakatni ma’naviy rivojlanishini ta’minlashi uchun eng avvalo, oʻsib kelayotgan yosh avlodni ilmiy bilimlar bilan qurollantirish, ularda ma’naviy tafakkurni rivojlantirish, aqliy salohiyat ma’naviy axloqiy sifatlarni rivojlantirishni yoʻlga qoʻyish va buning uchun ularga ta’lim tarbiya beruvchilarni zamonaviy pedagogik texnologiyalar bilan qurollantirishga bogʻliq.
Ushbu maqsadning hamda belgilangan vazifalarning ijobiy yoʻnalish kashf etishi, mamlakatni ma’naviy rivojlanishini ta’minlashi uchun eng avvalo, oʻsib kelayotgan yosh avlodni ilmiy bilimlar bilan qurollantirish, ularda ma’naviy tafakkurni rivojlantirish, aqliy salohiyat ma’naviy axloqiy sifatlarni rivojlantirishni yoʻlga qoʻyish va buning uchun ularga ta’lim tarbiya beruvchilarni zamonaviy pedagogik texnologiyalar bilan qurollantirishga bogʻliq. “Ta’lim muassasalarida ma’naviy-ma’rifiy, tarbiyaviy jarayonini boshqarish” moduli umumta’lim maktablari ma’naviy-ma’rifiy ishlari boʻyicha direktor oʻrinbosarlari malakasini oshirish kursining oʻquv dasturi asosida tuzilgan boʻlib, u ushbu toifa tinglovchilarga oʻquv jarayonlarni boshqarishning mazmun va mohiyatini ochib beradi.
Oʻzbekiston Respublikasi Konstitutsiyasining 52-moddasida “Oʻzbekiston Respublikasi oʻqituvchining mehnati jamiyat va davlatni rivojlantirish, sogʻlom, barkamol avlodni shakllantirish hamda tarbiyalash, xalqning ma’naviy va madaniy salohiyatini saqlash hamda boyitishning asosi sifatida e’tirof etiladi.
Davlat oʻqituvchilarning sha’ni va qadr-qimmatini himoya qilish, ularning ijtimoiy va moddiy farovonligi, kasbiy jihatdan oʻsishi toʻgʻrisida gʻamxoʻrlik qiladi.” Maktab va ta’lim muassasalari masalalari yuzasidan joriy yil avgust oyida boʻlib oʻtgan yigʻilishda davlatimiz rahbari ushbu soʻzlarni ta’kidladi: “Eng muhimi, maktablarimizda yangicha ruh, mazmun va muhit paydo boʻldi. Bunda, hech shubhasiz, bolalar qalbining me’mori, muhandisi boʻlgan hurmatli oʻqituvchi va murabbiylar uchun erkin ishlash imkoniyatini yaratib berganimiz muhim ahamiyatga ega boʻldi. Chunki oʻqituvchiga e’tibor bu – avvalo farzandlarimizga, ularning ta’lim-tarbiyasiga e’tibor, degani. Oʻqituvchining obroʻsi oshsa, maktabning obroʻsi oshadi, ilmning, ta’lim-tarbiyaning qadri koʻtariladi. Shu sababli, muallim va oʻquvchilar uchun sharoitlarni yaxshilash, ta’lim sifatini oshirishga alohida e’tibor qaratyapmiz”. Barqaror kelajak uchun oʻqituvchining farovonligi oʻta muhim ahamiyat kasb etadi. Kelajak innovatsiyalar va oʻzgarishlarga moslashishni talab qiladi. Buni amalga oshirish uchun esa muallimlarga kerakli barcha imkoniyatlar yaratib berilishi shart. Ish va hayot muvozanatini yoʻlga qoʻyish zarur. 
Moslashuvchan jadvallar, tez oʻrganish va yetkazish uchun sharoitlar, har xil byurokratik ishlarning kamayishi oʻqituvchilarga oʻz oilalari bilan vaqt oʻtkazish va shaxsiy hayotiga e’tibor qaratish imkonini beradi. Bu, albatta, sifatli ta’limga qoʻyilgan katta qadamdir. Sifatli ta’lim esa BMTning Barqaror rivojlanish maqsadlaridan biri hisoblanadi. Mamlakatimizning barqaror taraqqiyotini ta’minlash ta’lim tizimini sifat jihatidan yangi yuqori darajaga koʻtarishga bevosita bogʻliq. Buning uchun jamiyatda oʻqituvchilarning qadrini, oʻqituvchilik kasbining nufuzini yanada yuksaltirish talab etiladi. Zero, ustozlarga e’tibor – kelajak avlodga e’tibor demakdir.
Bugungi dunyoda boʻlayotgan siyosiy va mafkuraviy jarayonlar, harbiy tajovvuzlar va toʻqnashuvlarning keskinlashib borayotgani barchani tashvishga solishi tabiiydir. Hozirda butun yer yuzi iqtisodiy, siyosiy jihatdan yaxlit bir makonga aylandi, barcha jarayonlar intyegratsiyalashib dunyoning bir mintaqasida roʻy bergan voqelik boshqa hududlarga ham oʻz ta’sirini oʻtkazmoqda. Mazkur jarayonlar barcha davlatlarda oʻz fuqarolarining xavfsizligi, mamlakat tinchligini ta’minlash dolzarbligini yanada oshirib yubormoqda.
Ayni paytda mamlakatlar taraqqiyotiga tahdid solayotgan siyosiy, iqtisodiy, harbiy xavflar bilan bir qatorda ma’naviy tahdidlar gʻoyat murakkab tus olayotgani hech kimga sir emas. Oʻzbekiston Respublikasi Prezidenti Sh.Mirziyoyev bu haqida toʻxtalar ekan: “... hozirgi murakkab va tahlikali zamonda milliy va diniy qadriyatlarimizga yot turli xurujlar, yoshlarimizning ongi va qalbini egallashga qaratilgan gʻarazli intilishlar, mafkuraviy tahdidlar tobora kuchayib borayotgani barchani yanada hushyor va ogoh boʻlishga undaydi”, - deya bu borada amalga oshirilishi lozim boʻlgan asosiy vazifalarni belgilab berdilar.
Ma’naviy tahdidlar haqida toʻxtalar ekanmiz, ularni jamiyat hayotini izdan chiqarishga boʻlgan xavfi jihatidan ikki turga – ichki va tashqi ma’naviy tahdidlarga boʻlishimiz mumkin. Ma’naviy tahdidlar jamiyat hayotini izdan chiqarishi, tartibsizlik va parokandalakni yuzaga keltirishi, ijtimoiy Sinflarni bir-biriga qarama-qarshi qilib qoʻyishi, mamlakatda milliy, diniy va siyosiy ziddiyatlarni paydo qilishi, mamlakatning ijtimoiy-iqtisodiy barqarorligini butunlay izdan chiqarib yuborishi mumkin.
Ichki ma’naviy tahdidlar jamiyatimizda uchrab turadigan loqaydlik, befarqlik, milliy qadriyatlarni buzishga boʻlgan urinishlar, boshqa madaniyatlarga koʻr-koʻrona ergashish, huquqiy nigilizm, radikalizm, oʻtkinchi xissiyotlarga oʻta berilish, riyokorlik, bilimsizlik (johillik) va boshqalar misolida namoyon boʻlmoqda.
Tashqi ma’naviy tahdidlar esa, diniy ekstremizm, aqidaparastlik, missionerlik, buyuk davlatchilik shovinizmi, terrorizm, “ommaviy madaniyat”ni targʻib qilish, ma’naviy axloqsizlik targʻiboti, milliy va diniy qadriyatlarni buzishga boʻlgan urinishlar va boshqalar koʻrinishida jamiyatimizga jiddiy xavf tugʻdirmoqda.
Bugungi globallashuv davrida turli xil ma’naviy tahdidlar, mafkuraviy hurujlar yoshlar qalbi va ongiga tezlik bilan kirib borib, ularning xulq – atvoriga, ma’naviy tarbiyasiga salbiy ta’sir koʻrsatmoqda. Bunday omillarni asosan quyidagilarda koʻrish mumkin:
- xalqaro internet tarmogʻi orqali milliylikka tahdid soluvchi, diniy ekstremizm va aqidaparastlikni targʻib qiluvchi, konstitutsiyaviy tuzumni zoʻrlik bilan agʻdarishga undovchi gʻoyalar, shuningdek, boshqa vositalar orqali shu mazmundagi gʻoyalarni targʻib etishga urinish hollarining kuchayishi;
- internet tarmogʻi orqali turli hayosiz, pornografik mazmundagi axborotlarni tarqatish orqali yoshlardagi milliy qadriyatlarni buzishga urinish;
- ayrim toifa yoshlarning “ommaviy madaniyat” koʻrinishlariga koʻr-koʻrona taqlid qilishi va uni eng zamonaviy madaniyat sifatida targʻib etish borasidagi hatti-harakatlari;
- ayrim oilalardagi nosogʻlom turmush tarzi (ichkilikbozlik, kashandalik, narkomaniya va boshqalar)ning “zamonaviylik” tarzida qabul qilinishi;
- zoʻravonlikka, vayronkorlikka, dahshatli fojealarni targʻib qilishga asoslangan kompyuter oʻyinlariga yoshlarning mukkasidan ketishi yoki butkul internetga qaramlik kasaliga chalinish holatlarining shakllanishi;
- turli maishiy muammolarni koʻrsatgan holda yoshlarning nazoratsiz qoldirilishi, ularning qiziqishlari, muammolarini ota-onalar tomonidan tahlil qilinmasligi;
- manbaviy asosga ega boʻlmagan fikrlar (mish-mish)larni tarqatish orqali yoshlarda ishonchsizlik ruhiyatining yuzaga keltirilishi;
- yoshlarda internet tarmogʻi orqali olingan axborotlar asosida diniy radikallashuvning kuchayib borishi, ma’lum aqidalarni mazhabidan, diniy aqidalaridan qat’iy nazar, oʻzi uchun toʻgʻri yoʻl sifatida qabul qilishi hamda ularning hatti-harakatlarida yaqqol namoyon boʻlishi.
Mafkuraviy jarayonlar globallashib borayotgan hozirgi vaqtda mafkuraviy axborot xurujlaridan himoyalanishning eng maqbul yoʻli – yoshlarimizda axborot iste’moli madaniyatini shakllantirishdir. Bu borada yoshlarda eng avvalo ishonchli axborotni qabul qilish boʻyicha koʻnikmalarni shakllantirish, axborot tarqatish manbasining ishonchliligi va shaffofligiga ishonch hosil qilish koʻnikmasini shakllantirish lozim. Bu borada Muhtaram Prezidentimiz Sh.Mirziyoyev ma’naviy va mafruviy tahdidlarga qarshi kurashish, “Jaholatga qarshi ma’rifat bilan kurashish”ning yangi bir yoʻnalishini belgilab berdilar. Bu Yangi Oʻzbekistonda shakllanadigan yangi ma’naviy makondir. Davlatimiz rahbari bu xususida toʻxtalar ekan, “Yangi ma’naviy makon nima? Mening nazarimda, u – biz orzu qilayotgan Yangi Oʻzbekistonning ma’naviy qiyofasi yaqqol aks etadigan, xalqimiz intilayotgan va el-yurtimiz baxtiyor yashaydigan ma’rifatli jamiyatdir”, - deya ta’rif beradilar.
Ma’rifatli jamiyatda avvalo fuqarolarda axborot qabul qilish madaniyatini shakllantirish, har qanday sub’yektiv fikrlarga koʻr-koʻrona ergashib ketavermaslik, axborot maydonida faoliyat koʻrsatayotgan jurnalistlar, blogerlar milliy manfaatlardan kelib chiqqan holda jarayonlarni yoritishlari maqsadga muvofiq boʻladi.
Ikkinchidan, mamlakat fuqarolarida, ayniqsa oʻsib kelayotgan yosh avlod ongida vatan taraqqiyoti, tinchligi uchun daxldorlik hissini shakllantirish va uni kuchaytirish lozim. Yurtimiz buguni va ertasi uchun qaygʻurish, uning dunyo davlatlari bilan tengma-teng, hech bir xalqdan kam emasligini isbotlash hissini uygʻotish maqsadga muvofiq. Oila, mahalla, ta’lim muassasasi, korxona (tashkilot), jamoat tashkilotlarining barchasida ushbu daxldorlik tuygʻusi mavjud boʻlishi, “Men jonajon Vatanim taraqqiyoti va tinchligi yoʻlida qanday xissa qoʻshyapman”, degan bunyodkor gʻoyani shu mamlakatda yashayotgan har bir fuqaroning asosiy tuygʻusiga aylantirish lozim.
Uchinchidan, fuqarolarda mafkuraviy immunitetni shakllantirish masalasi dolzarb vazifa boʻlmogʻi lozim. Internet yoki boshqa ommaviy axborot vositalari orqali tarqatilayotgan axborotlarni toʻgʻridan toʻgʻri qabul qilmaslik, uni tahlil qilish hamda eng toʻgʻri hamda asosli boʻlgan axborotlarni oʻzlashtirish madaniyatini shakllantirish maqsadga muvofiq boʻladi. Vatanimiz tinchligi va taraqqiyotiga tahdid boʻladigan har qanday axborotga qarshi ziyolilarimizda, fuqarolarimizda munosib javob boʻlishi shart. Shundagina, yurtimizga chetdan asossiz “tosh otishlar”ga chek qoʻyilishi mumkin.
Toʻrtinchidan, jaholat va bilimsizlikning har qanday koʻrinishlariga nisbatan murosasiz kayfiyatni shakllantirish lozim. Johillik (bilimsizlik) tufayli koʻplab yoshi ulugʻ fuqarolarda, xususan ziyolilar orasida ham sobiq sovet tuzumini qoʻmsash, uni ulugʻlash kayfiyatining hozirga qadar ham saqlanib qolayotgani yoki diniy aqidalarga mukkasidan ketish, faqatgina ibodatdan boshqa faoliyatni koʻra olmadigan, oʻta radikallashib borayotgan shaxslarning mavjudligi achinarli holatdir. Shu bilan birga, diniy faoliyatni oʻziga kasb qilib olish va undan daromad orttirish holatlari ham mavjud. Oʻtmishni, mustamlaka siyosatini qoʻmsash yoki diniy hayotni mutloqlashtirish oqibatlari haqida soxa mutaxassislari tushuntirish ishlarini olib borishlari lozim.
Beshinchidan, yurtimiz taraqqiyoti va tinchligi eng buyuk ne’mat ekanligi, kelajak avlodlarga qoldiriladigan vatan taqdiri mas’uliyatini barcha fuqarolarga eng jozibali usullarda OAVlari orqali yetkazish, shuningdek, tariximizda yashab oʻtgan, oʻzlaridan buyuk ma’naviy meros qoldirgan, jahon tarixida ulkan oʻringa ega boʻlgan, oʻz jasoratlari bilan namuna koʻrsatgan ajdodlarimiz haqida hujjatlari va badiiy filmlar yaratish orqali xalqimizni tarix bilan qurollantirishimiz zarur. Zero, oʻz tarixini biladigan, undan ruhiy quvvat oladigan xalqni yengib boʻlmasligiga tariximizda koʻplab misollar mavjud.
Oltinchidan, ma’naviy barkamol avlodni shakllantirishda oilaning oʻrnini oshirish, xotinqizlar, ayniqsa boʻlgʻusi onalarning bilimli, iqtidorli boʻlishlari uchun zarur shart-sharoitlar yaratish, onalarning farzand tarbiyasidagi oʻrniga katta ahamiyat berish, qaysi bir oilada farzandlar muvaffaqiyatga erishsa uning onasini moddiy va ma’naviy ragʻbatlantirish tizimini yoʻlga qoʻyish, onalarni sharaflash, ularning jamiyatdagi mavqelarini yuksaltirish boʻyicha tizimli ishlarni amalga oshirish maqsadga muvofiqdir.
Yettinchidan, yoshlar uchun ibrat boʻladigan, yuksak natijalarga erishayotgan bugungi kun qahramoni qiyofasini shakllantirish, ularning mehnatda, ilmda, sportdagi yutuqlari hamda jasur yigitlarning Vatan himoyasi yoʻlidagi jasoratlarini keng targʻib qilish orqali muvaffaqiyatlarga erishish yoʻllarini koʻrsatib berish, sabrli, matonatli, qoʻrqmas avlodni tarbiyalash muhim vazifamiz boʻlishi lozim.
Yuqoridagilardan koʻrinib turibdiki, yoshlarning ma’nan yetuk, jismonan sogʻlom boʻlib voyaga yetishi uchun avvalo ularga salbiy ta’sir koʻrsatuvchi omillarni bartaraf etish lozimdir. Bu esa, oʻz navbatida, oila, mahalla, ta’lim muassasalari, huquqni muhofaza qiluvchi organlar, davlat va nodavlat tashkilotlari, umuman har bir fuqarodan mas’uliyat, fidoiylikni talab etadi. Shu jihatdan olganda, oila, mahala va ta’lim muassasining asosiy vazifasi jamiyat talabiga mos barkamol yoshlarni tarbiyalab voyaga yetkazishdir. Yoshlarning vatanparvarligi oiladagi tarbiya, mahalla va ta’lim muassasalaridagi ma’naviy muhitdan boshlanadi, oʻz oilasi, mahallasi va ta’lim muassasasini qadrlamagan inson Vatanini ham qadrlashi qiyin kechadi. Oila, mahalla va ta’lim muassasasi muhiti yoshlar ma’naviyatini shakllantiruvchi omil sifatida yetakchi oʻrinda turadi. Bugungi kunda tarbiyaning barcha yoʻnalishlari va sohalarining yaxlitligini talab etadigan tarbiyaviy ishlarga kompleks, tizimli yondashuvni ta’minlash dolzarb ahamiyatga ega boʻlmoqda.  
Hozirgi davrda oʻsmirlarni tarbiyalashning oʻziga xos xususiyatlari, qonuniyatlari, imkoniyatlari, hatti-harakat motivlari ifodalanishi va vujudga kelishining murakkab mexanizmlari mavjud. Shuni alohida ta’kidlash kerakki, oʻsmirlarni tarbiyalashda ularning xususiyatlarini toʻla hisobga olgan holda ta’limiytarbiyaviy tadbirlarni qoʻllash shaxslararo munosabatda anglashilmovchilikni vujudga keltirmaydi, sinf jamoasi oʻrtasida iliq psixologik iqlimni yaratadi. 
 Oʻsmirlik 10-11 yoshlardan 14-15 yoshlargacha boʻlgan davrni tashkil etadi. Aksariyat oʻquvchilarda oʻsmirlik yoshiga oʻtish, asosan, 5-sinflardan boshlanadi. ‘Endi oʻsmir bola emas, biroq katta ham emas’, - ayni shu ta’rif oʻsmirlik davrining muxim xarakterini bildiradi. Bu yoshda oʻsmir rivojida keskin oʻzgarishlar roʻy bera boshlaydi. Bu oʻzgarishlar fiziologik hamda psixologik oʻzgarishlardir. Fiziologik oʻzgarish jinsiy yetilishning boshlanishi va bu bilan bogʻliq ravishda tanadagi barcha a’zolarning mukammal rivojlanishi va oʻsishi, hujayra va organizm tuzilmalarining qaytadan shakllana boshlashidir. Organizmdagi oʻzgarishlar bevosita oʻsmir endokrin sistemasining oʻzgarishlari bilan bogʻliqdir. Bu davrda ichki sekresiya bezlaridan biri gipofiz bezining funksiyasi faollashadi. Uning faoliyati organizm toʻqimalarining oʻsishi va muhim ichki sekresiya bezlarining (qalqonsimon bez, buyrak oʻsishi va jinsiy bezlar) ishlashini kuchaytiradi. Natijada boʻy oʻsishi tezlashadi, jinsiy balogʻatga yetish (jinsiy organlarning rivojlanishi, ikkilamchi jinsiy bezlarning paydo boʻlishi) amalga oshadi. 
Har qanday oʻsmir shaxsida oʻz-oʻzini baholash orqali unga ta’sir etadigan ijtimoiy omillarni aniqlash mumkin. Chunki odamning oʻz-oʻzini anglashi, bilishi, oʻz ustida ishlashi avvalo, uning diqqati, ongi, bevosita oʻziga, oʻz ichki imkoniyatlari, qobiliyatlari, his-hayajon kechinmalariga qaratilishini taqozo etadi. Oʻsmir shaxsining oʻzi, oʻz xulq-atvori xususiyatlarini anglashi qanchalik adekvat, toʻgʻri, real boʻlishi uning barkamolligining mezonlaridan hisoblanadi. Shuning uchun shaxsning tarbiyalanganligini bilishda, uning oʻzi va oʻz sifatlari toʻgʻrisidagi tasavvurlarini oʻrganish lozim. Demak, har bir inson oʻzini, oʻzligini qanchalik aniq va toʻgʻri bilsa, tasavvur qilolsa, uning ijtimoiy normalariga zid harakat qilish ehtimoli ham shunchalik kam boʻladi, ya’ni shaxs tarbiyalangan boʻladi. 
Oʻsmirlik davri maktab va boshqa ta’lim maskanlarida oʻqish davrlariga toʻgʻri keladi. Bu davrdagi yetakchi faoliyat oʻqish boʻlib, unda bola bilim olish bilan bogʻliq, malaka va koʻnikmalarni orttirishdan tashqari, shaxs sifatida ham muhim oʻzgarishlarga yuz tutadi. Oʻsmir shaxsining har tomonlama yetuk shakllanishi, uning qiziqishlari ijtimoiylashuvi, ehtiyojlar tizimi, mehnat ustanovkalariga bogʻliq jihatlarni toʻgʻri tarbiyalash kerak. Oʻsmirlik davridagi maktabdan bezish (dezadaptasiya) ga sabab boʻluvchi affektiv ruhiy hayajon, kuchli ehtiros, joʻshqin va nisbatan qisqa muddatli emosional kechinmalar tariqasida roʻy beradigan psixik holat jabhalarini oʻrganish lozim. Ayniqsa, ushbu hodisaning tuzilishi, uning kelib chiqish sabablari va sharoitlarini oʻrganish oʻsmirlar bilan amalga oshiriladigan profilaktik va korreksion ishlarning samaradorligini belgilaydi. Oʻsmir yoshidagi bolalar psixologiyasi va ularda irodaviy xususiyatlarning shakllanishi Jahon psixologiyasida iroda va uni tarbiyalash muammolariga bagʻishlangan qator ilmiy tadqiqotlar amalga oshirilgan. Iroda kategoriyasining tadqiqoti uzoq tarixga ega boʻlib, inson ongi va mohiyatini kashf qilish jarayonidan boshlab, muayyan bilimlar toʻplanishi tufayli shaxs irodasining tabiatini tushunishga ilmiy yondashuv vujudga kelgan. XVII asrda Gobbs va Spinozalar ta’kidlab oʻtganlaridek, faollik manbai bemahsul sohaning paydo boʻlishi, deb tushunish mumkin emas. Chunki uni shaxsiy kuch-quvvatning hissiy intilish bilan uzviylikdagi jarayoni, deb qaramoq lozim. Spinozaning fikricha, iroda bilan aql aynan bir narsadir. Unda bu tarzdagi tasdiqiy munosabatning tugʻilishi irodaning ilmiy nuqtai nazardan tushunishni shakllantirgan boʻlsa, ikkinchi tomondan, u mustaqil substansiya sifatida ham tan olinadi.
      	 “Eng faol oʻquvchi” nominasiyasi  xalq ta’limi tizimidagi barcha umumiy oʻrta ta’lim maktablarida oʻquv yili davomida tashkil etiladi. Umumiy oʻrta ta’lim maktablarining barcha oʻquvchilari nominasiya tanlovi ishtirokchilari boʻlishi mumkin.
Nominasiya tanlovini tashkil etish va gʻoliblarni aniqlash uchun har bir ta’lim muassasasida ma’naviy-ma’rifiy ishlar boʻyicha direktor oʻrinbosari, “Kamolot” yoshlar ijtimoiy harakatining boshlangʻich tashkiloti etakchisi, barcha sinf rahbarlari, “Vasiylik kengashi” raisi, “Jamoat kengashi” a’zolaridan iborat Tashkiliy Sinf tuziladi.
Nominasiyaning maqsadi
 	Oʻquvchilarning intilishi, qiziqishi va tashabbuslarini qoʻllab-quvvatlash, ijtimoiy faolligini oshirish, qobiliyatlarini roʻyobga chiqarish, bilim va koʻnikmalarini mustahkamlash, vatanparvarlik tuygʻusini rivojlantirish, ularning bilimli, odob-axloqli, sogʻlom fikrli, ma’naviy barkamol shaxslar boʻlib etishishiga koʻmaklashish, oʻquvchilar oʻrtasida cogʻlom raqobatni shakllantirish hamda faol oʻquvchilar erishayotgan natijalarni ragʻbatlantirish, targʻib qilish va  ommaviyligini ta’minlash.
Inson tabiatida ajib bir xislat bor. Yaʼni, barchamiz bolaligimizdan hammadan zoʻr, hammadan aqlli, hammadan chiroyli, hammadan ilgari boʻlishni istaymiz. Va bu istaklar vaqt oʻtgani sayin koʻpayib boraveradi. Mana shu ichki raqobat, oldinga intilish bor ekan jamiyatda rivojlanish, yuksalish boʻladi. Shundan boʻlsa kerak taʼlim tizimida “Eng faol oʻquvchi”, “Eng faol sinf”, “Orasta qizlar”  va shunga oʻxshash bellashuvlar odatga aylangan. Oʻylashimcha, hammadan oldinda boʻlishga harakat samimiy, shaffof boʻlishi kerak. Ana shunda boshqalarning qalbiga ozor berib qoʻymaymiz.
Maktab davrimizda “Eng faol oʻquvchi”, “Eng faol sinf”, “Orasta qizlar”  boʻlishga intilganmiz. Bugungi yoshlar ham ana shunday tirishqoqlik bilan oʻqib, izlanmoqda, oldinga harakat qilmoqda. Bu orqali har bir oʻquvchi va sinflar olib borilayotgan televizion darslarga qatnashishi, ularning faolligi, oʻrganayotgan darsliklar va oʻzlashtirishlari sinovdan oʻtkaziladi. Taʼlimning yangi tizimini oʻzlashtirish, videodarslarda ishtirok etish, berilayotgan vazifalarni sifatli bajarish ham tanlov gʻolibini aniqlashda eʼtiborga olinadi.
Shuningdek, oʻquvchining mustaqil ravishda oʻz ustida ishlash koʻnikmasini rivojlantirish masalasi ham qamrab olingan boʻlib, bu orqali bolada oʻziga boʻlgan ishonch, fikrlash, mulohaza yuritish, oʻz xatolarini toʻgʻrilash koʻnikmasi shakllanadi. Oʻtilayotgan mavzular boʻyicha berilayotgan test savollari esa mustaqil ishlashning yana bir ifodasidir. 
Shuni unutmaslik kerakki, har bir boshlangan ish yaxshi natija bilan yakun topishi birgina insonga bogʻliq emas. Oʻqituvchilar bolani qiziqtira olsa, darsga yaxshi jalb qila olsa, oʻquvchilar faol ishtirok etadi. Buning uchun ota-onalar ham bolani qarovsiz qoldirmasdan, darslarda qatnashishi uchun sharoit yaratib berishi, uning oʻqishini nazorat qilib borishi lozim. Ana shunda oʻquvchida masʼuliyat boʻladi. Uni birgina sinfdagi oʻqituvchi va sinfdoshlari emas, balki yuzlab koʻzlar kuzatib turganini his etadi. 
Yana bir eʼtiborli jihati shundaki, mazkur tanlov bolaning boʻsh vaqtini mazmunli hamda toʻgʻri tashkil etish, sinfdoshlari bilan doʻstona munosabatda boʻlish, shaxsiy gigiyena qoidalari amal qilish, shuningdek, tarbiyaning boshqa estetik jihatlarini ham oʻzida qamrab olgan. Farzandlarimizning ham jisman, ham maʼnan sogʻlom boʻlishi uchun yoʻnaltirilgan tanlovda badan tarbiya, jismoniy mashqlar, oʻqishdan tashqari alohida iqtidorni namoyish etish masalasi ham alohida oʻrin olgan. Aytaylik, kimdir uyda mustaqil sport bilan shugʻullanadi, kimdir esa mohir raqqos yoki moʻyqalam sohibi, yana boshqa oʻquvchi esa ilmiy ish bilan band boʻlishi mumkin. Ana shunday tirishqoq hamda iqtidorli bolalar tahsinga, ragʻbatga munosib. Ularning amaliy ishlari esa ommalashtirilishi mumkin. Tanlov gʻoliblarini aniqlashda ushbu jihatlar ham eʼtiborga olinadi.
Oʻylaymizki, ota-onasi hamda ustozlarining ishonchini oqlash, olayotgan bilimini sinovdan oʻtkazish va yana-da mustahkamlash, ertaga oʻz kasbining ustasi boʻlib yetishishni istagan har bir bola tanlovda faol ishtirok etadi. Yuksaklikka intilgan, yaxshi oʻqib, goʻzal xulq egasi boʻlishni istagan har bir bola esa gʻolib sanaladi. Ana shunday asil farzandlarning koʻpayishi taraqqiyot, demakdir, yuksalish demakdir.
 Oʻzbekiston Respublikasida ‘Ayol baxtli boʻlsa - oila butun jamiyat baxtli’, ‘Xotin - qizlar va erkinliklarning teng huquqliligi’, shuningdek, xotin - qizlarni zoʻravonlikdan himoya qilish hamda xotin - qizlarga nisbatan kamsitilishlarning barcha shakllariga barham berish va yana qator ayollar ijtimoiy himoyasi koʻzda tutilgan qaror, farmon va chora tadbirlar ishlab chiqildi. Shuningdek, 02. 09. 2019 - yilda 562 - sonli Oʻzbekiston Respublikasin ‘Xotin - qizlar va erkinliklarning teng huquqliligi, oilani, ayolni ijtimoiy jihatdan himoya qilish, oilaviy munosabatlar hamda bolalar tarbiyasi toʻgʻrisida’ qarori qabul qilindi. 2019 - yil 7 - martdan ‘Xotin - qizlarning mehnat huquqlari kafolatlarini yanada kuchaytirishga va tadbirkorlik faoliyatini qoʻllab - quvvatlashga oid chora tadbirlar toʻgʻrisida’ gi qonun Prezidentimizning shu nomli qaroriga muvofiq ishlab chiqildi va 1-sentabrdan kuchga kirdi. 
Farzandlar tinchligi ularning baxti, kamoli jamiyatning eng katta boyligi. Buning ahamiyatini ota - ona boʻlgan biladi. Ayniqsa notinch, murakkab zamonda bu haqiqatni yanada chuqurroq anglash - bu ham ham hayot talabidir. Bolaning kelajagini qay darajada yuksak boʻlishi yoki qay darajada zavolga yuz tutishi bu oilaviy muhitga bogʻliqdir. Bola kelajagida oilada unga qaratilayotgan e’tibor, yaratilayotgan sharoitlar va albatta ota - onaning mamlakatimiz miqyosida bolalar imkoniyatlaridan oqilona foydalana bilishlik muhim omillardan biri sanaladi. Shu oʻrinda Birinchi Prezidentimizning tashabbusi bilan ishlab chiqilib, 2008-yil 7-yanvarda qabul qilingan ‘Bola huquqlarining kafolatlari toʻgʻrisida’ gi Oʻzbekiston Respublikasi qonuni ham bolalarni ijtimoiy himoya qilishga qaratilayotgan doimiy e’tiborning amaldagi, ya’ni bir ifodasi ekanligini aytib oʻtish joizdir. Bola huquqlari toʻgʻrisidagi konvensiya - bu bolalar kelajagiga qaratilgan eng toʻla va birinchi hujjat hisoblanib, ushbu qonun : muqaddima, 3 qism va 54 moddadan iborat.
Ayollar va bolalar ijtimoiy muhofazasi har doim mamlakatning muhim vazifalaridan biri boʻlib kelgan. Bu borada olib borilayotgan islohotlar ham yetarlichadir. 2019-yil 2-sentabrda Oʻzbekiston Respublikasi Prezidenti ‘Xotin - qizlarni tayziq va zoʻravonlikdan himoya qilish toʻgʻrisida’ gi Qonunni imzoladi. Ushbu qonun Oʻzbekistonda ayollar kamsitilishi va ayollarga zoʻravonlik koʻrsatishning barcha shakllariga nisbatan qonuniy choralarni belgilab berdi. Hozirda esa qonun ijrosi sifatida zoʻravonlikni kamaytirish, jabr chekkanlar bilan ishlash maqsadida Hotin - qizlar qoʻmitasi qoshida 197ta ‘Zoʻrlik ishlatishdan jabr koʻrgan shaxslarni rehabilitasiya qilish va moslashtirish hamda oʻz joniga qasd qilishning oldini olish masalalari’ faoliyat koʻrsatmoqda. Oʻzbekiston Xotin - qizlar qoʻmitasi tomonidan ‘Davlat boshqaruvida va ijtimoiy siyosiy hayotida ayollar faolligini oshirish’ qoʻshma loyihasi chekka hududlaridagi ayollarni qoʻllab - quvvatlash maqsadida yuridik klinika tashkil etildi.
Bundan tashqari ayollarni ijtimoiy muhofazalashda Xotin - qizlar qoʻmitasi va hamkor tashkilotlarning qator ishlar amalga oshirishlari kerakligi belgilab qoʻyildi. Ya’niki: - oila zoʻravonligi profilaktikasi va buning salbiy oqibatlari toʻgʻrisida aholi xabardorligini ta’minlashga doir axborot tadbirlari oʻtkazish ;
- zoʻravonlik qurboni boʻlgan ayollar va bolalarni huquqiy va ijtimoiy iqtisodiy qoʻllab quvvatlash boʻyicha kompleks tadbirlarini ishlab chiqish; 
- huquqni muhofaza qilish organlari, mahalla tizim hodimlarni oilada maishiy zoʻravonlikning oldini olish masalalari boʻyicha oʻqitish ;
 - har bir mintaqa, tuman (shahar) boʻyicha maishiy zoʻravonlik holatlarining statistik tahlilini tashkil etish. 
Shuningdek, ‘Xotin - qizlar va erkaklar uchun teng huquq hamda imkoniyatlar kafolati hamda ayolni ijtimoiy himoya qilish oilaviy munosabatlar hamda bola tarbiyasi toʻgʻrisida Oʻzbekiston Respublikasi 02.09.2019-yil 562- sonli qarori qabul qilindi. Bunday islohotlar, qonunlar, qarorlar ayrim hollarda ayollarning turli shafqatsizliklarga duch kelishini oldini oluvchi omil boʻlib xizmat qiladi. Mamlakat rivojiga sezilarli ta’sir koʻrsatayotgan yoshlarning erishgan yutuqlari va yuksak darajadalarining asosiy sabablaridan biri davlatimizning bola manfaatlarini, huquqlarini himoya qilish va ta’minlashni hamda bolalarni muhofaza qilishni oʻz oldiga qoʻygan ustivor vazifalaridan biri qilib qoʻyganligidandir. 
Bola huquqlarini himoya qilish va ta’minlash dolzarb vazifalardan biri deb hisoblanishi shakl shubhasizdir. Shu bois ota - onaning huquq - majburiyatlarini amalga oshirish qonun - qoida shakllari Oʻzbekiston Respublikasining Oila kodeksi, Bola huquqlari konventsiyasiga koʻrsatib qoʻyilgan. 2008-yilning 7-yanvarida ‘Bola huquqlari kafolatlari toʻgʻrisida’ gi Qonun qabul qilingan. Mazkur qonun bolaning yashash huquqi, individuallikka va uni saqlab qolishga boʻlgan huquqi, erkinlik va shaxsiy daxlsizlik huquqini himoya qilishni, umuman bolaning hayoti emin erkin oʻsib ulgʻayishi va yetuk Kamolga yetishi bilan bogʻliq manfaatli muhofazasini ta’minlashni oʻz oldiga maqsad qilib qoʻygan.




Nazorat savollari: 
1. Boshqaruv jarayoni nima? 
2. Boshqaruv vazifasi nima? 
3. Motivatsiyaning asosiy mazmunli nazariyalari qanday? 
4. Boshqaruv jarayonida muvofiqlashtirishning roli qanday? 
5. Qanday axborot noverbal deb ataladi? 
6. Boshqaruv jarayonining birinchi vazifasi qanday? 
7. Motivatsiyaning asosiy protsessual nazariyasi qanday? 
8. A.Maslouning ehtiyojlar piramidasida oliy ehtiyoj qanday? 
9. Boshqaruvning qaysi vazifasi barcha qolganlarni muvofiqlashishi va oʻzaro hamkorligini ta’minlaydi? 
10. Boshqaruvning qaysi vazifalari umumiy deb ataladi?



FOYDALANILGAN ADABIYOTLAR ROʻYXATI
1. Trilling B., Fadel Ch. “21st Century Skills: Learning for Life in Our Times”. ISBN: 978-0-470-55391-6 September 2009 Jossey-Bass 256 Pages.
1. Valijonov R. va boshq. Menejment asoslari: Kasb-hunar kollejlari uchun darslik / R. Valijonov, O. Qobulov, A. Ergashev. – T.: “Sharq”, 2002.—208 b.
1.  World Economic Forum. Platform for Shaping the Future of the New Economy and Society. Schools of the Future Deﬁning New Models of Education for the Fourth Industrial Revolution. Geneva Switzerland. January 2020.
1. Xojiyev E. Davlat va jamiyat boshqaruvining huquqiy asoslari. // Toshkent. – “Yangi kitob”, 2017. 257 bet. 
1. Yoʻldoshev N.K. Menejment asoslari va biznes reja: darslik / N.K.Yoʻldoshev, S.Sh.Yusupov, G.E.Zaxidov. – Toshkent: – Oʻzbekiston faylasuflari milliy jamiyati nashriyoti, 2017. – 252 bet.
1. Yoʻldoshev N.Q. va b. Menejment va marketing asoslari: oʻquv qoʻllanma /  Q.N.Yoʻldoshev, M.M. Azlarova, G. Y. Xoʻdjamuratov – Toshkent: Iqtisodiyot. – 2012, 258 bet.
1. Yoʻldoshev, N.K. Menejment: darslik / N.K. Yoʻldoshev, G.E. Zaxidov. – Toshkent: – “Oʻzbekiston faylasuflari milliy jamiyati” nashriyoti, 2018. – 392 bet.
1. Zayavitdinova N.M. Menejment: oʻquv qoʻllanma / N.M. Zayavitdinova, D.M. Artikova, S.Sh. Xodjiyeva, – Toshkent: “Turon Nashriyot”, 2021. – 160 bet.
1. Bazarov T. Upravlenii personalom. M., 2002.
1. Baldoni J. “Liderning oltin kitobi”. “Info Capital Books” nashriyoti. Toshkent, 2023. – 224 bet.
1. Blanshar K. Novыy Odnominutnыy Menedjer  /  K. Blanshar —  “Popurri”, 2015. – C. 43.
1. Gʻoziyev. E.Gʻ. Umumiy psixologiya. “Oʻzbekiston FMJ”. Toshkent, 2010. 
1. Djurayev R.X. Turgʻunov S.T. Ta’lim menejmenti. Toshkent. “VORIS-NASHRIYOT”, 2006. 263 bet
1. Qurbonov Sh., Seytxalilov E. Ta’limsifatiniboshqarish. T.: “Turon-Iqbol”: 2006. 590 bet
1.  Matyakubova Z. Oʻquvchilar bilimini baholashda koʻp tanlov javobli test toshiriqlaridan foydalanish metodi(umumiy biologiya misolida): ped.fan.nomz. … dis. –T.: 2000. – 132 b.
1. Maxmudov. I. Boshqaruv psixologiyasi. “YUNAKS-PRINT” nashriyoti. – Toshkent, 2015. 
1. Pardayev O.M. Menejment. Oʻquv qoʻllanma. – T.: IQTISODIYOT DUNYOSI, 2019. – 261 bet.













